title: Kommissionens gennemførelsesforordning (EU) nr. 257/2012 af 22. marts 2012 om fastsættelse af eksportrestitutioner for oksekød

text:
               23.3.2012

               DA

               Den Europæiske Unions Tidende

               L 84/32

         KOMMISSIONENS GENNEMFØRELSESFORORDNING (EU) Nr. 257/2012
   af 22. marts 2012
   om fastsættelse af eksportrestitutioner for oksekød
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (»fusionsmarkedsordningen«) (1), særlig artikel 164, stk. 2, og artikel 170, sammenholdt med artikel 4, og
   ud fra følgende betragtninger:

               (1)

               I henhold til artikel 162, stk. 1, i forordning (EF) nr. 1234/2007 kan forskellen mellem verdensmarkedspriserne og priserne i EU for de produkter, der er anført i del XV i bilag I til nævnte forordning, udlignes ved eksportrestitutioner.

               (2)

               I betragtning af den nuværende situation på markedet for oksekød bør der fastsættes eksportrestitutioner efter bestemmelserne og kriterierne i artikel 162, 163, 164, 167, 168 og 169 i forordning (EF) nr. 1234/2007.

               (3)

               I artikel 164, stk. 1, i forordning (EF) nr. 1234/2007 er det fastsat, at restitutionen kan differentieres efter bestemmelsesstedet, nemlig når situationen på verdensmarkedet, specifikke krav på visse markeder eller forpligtelser som følge af aftaler, der er indgået i henhold til traktatens artikel 300, gør det nødvendigt.

               (4)

               Der bør kun ydes restitutioner for produkter, der må omsættes frit i EU, og som bærer et sundhedsmærke anbragt i overensstemmelse med artikel 5, stk. 1, litra a), i Europa-Parlamentets og Rådets forordning (EF) nr. 853/2004 af 29. april 2004 om særlige hygiejnebestemmelser for animalske fødevarer (2). Disse produkter skal også opfylde bestemmelserne i Europa-Parlamentets og Rådets forordning (EF) nr. 852/2004 af 29. april 2004 om fødevarehygiejne (3) og Europa-Parlamentets og Rådets forordning (EF) nr. 854/2004 af 29. april 2004 om særlige bestemmelser for tilrettelæggelsen af den offentlige kontrol af animalske produkter til konsum (4).

               (5)

               Efter artikel 7, stk. 2, tredje afsnit, i Kommissionens forordning (EF) nr. 1359/2007 af 21. november 2007 om fastsættelse af betingelserne for ydelse af særlige eksportrestitutioner for visse former for udbenet oksekød (5) nedsættes den særlige restitution, hvis den mængde, der skal udføres, er mindre end 95 % af den samlede vægt af de stykker, der hidrører fra udbeningen, uden dog at være mindre end 85 % af den.

               (6)

               De for tiden gældende restitutioner blev fastsat ved Kommissionens gennemførelsesforordning (EU) nr. 1318/2011 (6). Da der skal fastsættes nye restitutioner, bør nævnte forordning ophæves.

               (7)

               For at undgå divergens med den nuværende markedssituation, undgå markedsspekulationer og sikre en effektiv forvaltning bør denne forordning træde i kraft på dagen for offentliggørelsen i Den Europæiske Unions Tidende.

               (8)

               Foranstaltningerne i denne forordning er i overensstemmelse med udtalelse fra Forvaltningskomitéen for Den Fælles Markedsordning for Landbrugsprodukter —

         VEDTAGET DENNE FORORDNING:
   Artikel 1
   1.   Der ydes eksportrestitutioner som omhandlet i artikel 164 i forordning (EF) nr. 1234/2007 for de produkter og de beløb, der er anført i bilaget til nærværende forordning, på de i stk. 2 anførte betingelser.
   2.   De produkter, der kan ydes restitutioner for i henhold til stk. 1, skal opfylde de relevante krav i forordning (EF) nr. 852/2004 og (EF) nr. 853/2004, navnlig for så vidt angår tilberedning i en godkendt virksomhed, og opfylde kravene om sundhedsmærkning i bilag I, afsnit I, kapitel III til forordning (EF) nr. 854/2004.
   Artikel 2
   I det tilfælde, der er omhandlet i artikel 7, stk. 2, tredje afsnit, i forordning (EF) nr. 1359/2007, nedsættes restitutionssatsen for produkter henhørende under produktkode 0201 30 00 9100 med 3,5 EUR/100 kg.
   Artikel 3
   Forordning (EU) nr. 1318/2011 ophæves.
   Artikel 4
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 22. marts 2012.

            På Kommissionens vegne For formanden

         José Manuel SILVA RODRÍGUEZ

            Generaldirektør for landbrug og udvikling af landdistrikter

      (1)  EUT L 299 af 16.11.2007, s. 1.

      (2)  EUT L 139 af 30.4.2004, s. 55.

      (3)  EUT L 139 af 30.4.2004, s. 1.

      (4)  EUT L 139 af 30.4.2004, s. 206.

      (5)  EUT L 304 af 22.11.2007, s. 21.

      (6)  EUT L 334 af 16.12.2011, s. 21.

      BILAG

         Fastsættelse af eksportrestitutioner for oksekød gældende fra 23. marts 2012

                  Produktkode

                  Bestemmelsessted

                  Måleenhed

                  Restitution

                  0102 21 10 9140

                  B00

                  EUR/100 kg levende vægt

                  12,9

                  0102 21 30 9140

                  B00

                  EUR/100 kg levende vægt

                  12,9

                  0102 31 00 9100

                  B00

                  EUR/100 kg levende vægt

                  12,9

                  0102 31 00 9200

                  B00

                  EUR/100 kg levende vægt

                  12,9

                  0102 90 20 9100

                  B00

                  EUR/100 kg levende vægt

                  12,9

                  0102 90 20 9200

                  B00

                  EUR/100 kg levende vægt

                  12,9

                  0201 10 00 9110 (2)

                  B02

                  EUR/100 kg nettovægt

                  18,3

                  B03

                  EUR/100 kg nettovægt

                  10,8

                  0201 10 00 9130 (2)

                  B02

                  EUR/100 kg nettovægt

                  24,4

                  B03

                  EUR/100 kg nettovægt

                  14,4

                  0201 20 20 9110 (2)

                  B02

                  EUR/100 kg nettovægt

                  24,4

                  B03

                  EUR/100 kg nettovægt

                  14,4

                  0201 20 30 9110 (2)

                  B02

                  EUR/100 kg nettovægt

                  18,3

                  B03

                  EUR/100 kg nettovægt

                  10,8

                  0201 20 50 9110 (2)

                  B02

                  EUR/100 kg nettovægt

                  30,5

                  B03

                  EUR/100 kg nettovægt

                  17,9

                  0201 20 50 9130 (2)

                  B02

                  EUR/100 kg nettovægt

                  18,3

                  B03

                  EUR/100 kg nettovægt

                  10,8

                  0201 30 00 9050

                  US (4)

                  EUR/100 kg nettovægt

                  3,3

                  CA (5)

                  EUR/100 kg nettovægt

                  3,3

                  0201 30 00 9060 (7)

                  B02

                  EUR/100 kg nettovægt

                  11,3

                  B03

                  EUR/100 kg nettovægt

                  3,8

                  0201 30 00 9100 (3)
                      (7)

                  B04

                  EUR/100 kg nettovægt

                  42,4

                  B03

                  EUR/100 kg nettovægt

                  24,9

                  EG

                  EUR/100 kg nettovægt

                  51,7

                  0201 30 00 9120 (3)
                      (7)

                  B04

                  EUR/100 kg nettovægt

                  25,4

                  B03

                  EUR/100 kg nettovægt

                  15,0

                  EG

                  EUR/100 kg nettovægt

                  31,0

                  0202 10 00 9100

                  B02

                  EUR/100 kg nettovægt

                  8,1

                  B03

                  EUR/100 kg nettovægt

                  2,7

                  0202 20 30 9000

                  B02

                  EUR/100 kg nettovægt

                  8,1

                  B03

                  EUR/100 kg nettovægt

                  2,7

                  0202 20 50 9900

                  B02

                  EUR/100 kg nettovægt

                  8,1

                  B03

                  EUR/100 kg nettovægt

                  2,7

                  0202 20 90 9100

                  B02

                  EUR/100 kg nettovægt

                  8,1

                  B03

                  EUR/100 kg nettovægt

                  2,7

                  0202 30 90 9100

                  US (4)

                  EUR/100 kg nettovægt

                  3,3

                  CA (5)

                  EUR/100 kg nettovægt

                  3,3

                  0202 30 90 9200 (7)

                  B02

                  EUR/100 kg nettovægt

                  11,3

                  B03

                  EUR/100 kg nettovægt

                  3,8

                  1602 50 31 9125 (6)

                  B00

                  EUR/100 kg nettovægt

                  11,6

                  1602 50 31 9325 (6)

                  B00

                  EUR/100 kg nettovægt

                  10,3

                  1602 50 95 9125 (6)

                  B00

                  EUR/100 kg nettovægt

                  11,6

                  1602 50 95 9325 (6)

                  B00

                  EUR/100 kg nettovægt

                  10,3

                                 NB:

                              Produktkoderne samt koderne for bestemmelsessteder i serie »A« er fastsat i Kommissionens forordning (EØF) nr. 3846/87 (EFT L 366 af 24.12.1987, s. 1).
                              Koderne for bestemmelsessteder er fastsat i Kommissionens forordning (EF) nr. 1833/2006 (EUT L 354 af 14.12.2006, s. 19).
                              De øvrige bestemmelsessteder er fastsat som følger:

                                          B00

                                          :

                                          Alle bestemmelsessteder (tredjelande, andre territorier, proviantering og bestemmelsessteder, der sidestilles med udførsel fra EU).

                                          B02

                                          :

                                          B04 og bestemmelsessted EG.

                                          B03

                                          :

                                          Albanien, Kroatien, Bosnien-Herzegovina, Serbien, Kosovo (), Montenegro, Den Tidligere Jugoslaviske Republik Makedonien, proviantering og bunkring (bestemmelsessteder som omhandlet i artikel 33 og 42 og eventuelt i artikel 41 i Kommissionens forordning (EF) nr. 612/2009 (EUT L 186 af 17.7.2009, s. 1).

                                          B04

                                          :

                                          Tyrkiet, Ukraine, Belarus, Moldova, Rusland, Georgien, Armenien, Aserbajdsjan, Kasakhstan, Turkmenistan, Usbekistan, Tadsjikistan, Kirgisistan, Marokko, Algeriet, Tunesien, Libyen, Libanon, Syrien, Irak, Iran, Israel, Vestbredden/Gazastriben, Jordan, Saudi-Arabien, Kuwait, Bahrain, Qatar, De Forenede Arabiske Emirater, Oman, Yemen, Pakistan, Sri Lanka, Myanmar (Burma), Thailand, Vietnam, Indonesien, Filippinerne, Kina, Nordkorea, Hongkong, Sudan, Mauretanien, Mali, Burkina Faso, Niger, Tchad, Kap Verde, Senegal, Gambia, Guinea-Bissau, Guinea, Sierra Leone, Liberia, Côte d’Ivoire, Ghana, Togo, Benin, Nigeria, Cameroun, Den Centralafrikanske Republik, Ækvatorialguinea, Sao Tomé og Príncipe, Gabon, Republikken Congo, Den Demokratiske Republik Congo, Rwanda, Burundi, Sankt Helena og tilhørende områder, Angola, Etiopien, Eritrea, Djibouti, Somalia, Uganda, Tanzania, Seychellerne og tilhørende områder, britiske områder i Det Indiske Ocean, Mozambique, Mauritius, Comorerne, Mayotte, Zambia, Malawi, Sydafrika, Lesotho.

         (1)  Som fastlagt ved FN's Sikkerhedsråds resolution 1244 af 10. juni 1999.

         (2)  Tarifering i denne underposition er betinget af fremlæggelse af den attest, der er anført i bilaget til Kommissionens forordning (EF) nr. 433/2007 (EUT L 104 af 21.4.2007, s. 3).

         (3)  Eksportrestitutioner ydes kun, hvis betingelserne i Kommissionens forordning (EF) nr. 1359/2007 (EUT L 304 af 22.11.2007, s. 21) og i givet fald i Kommissionens forordning (EF) nr. 1741/2006 (EUT L 329 af 25.11.2006, s. 7) er opfyldt.

         (4)  I overensstemmelse med Kommissionens forordning (EF) nr. 1643/2006 (EUT L 308 af 8.11.2006, s. 7).

         (5)  I overensstemmelse med Kommissionens forordning (EF) nr. 1041/2008 (EUT L 281 af 24.10.2008, s. 3).

         (6)  Eksportrestitutioner ydes kun, hvis betingelserne i forordning (EF) nr. 1731/2006 (EUT L 325 af 24.11.2006, s. 12) er opfyldt.

         (7)  Indholdet af magert oksekød eksklusive fedt bestemmes efter analysemetoden i bilaget til Kommissionens forordning (EØF) nr. 2429/86 (EFT L 210 af 1.8.1986, s. 39).
      Ved udtrykket »gennemsnitligt indhold« forstås den prøvemængde, der er fastsat i artikel 2, stk. 1, i Kommissionens forordning (EF) nr. 765/2002 (EFT L 117 af 4.5.2002, s. 6). Prøven udtages fra den del af partiet, der indebærer den største risiko.


title: Kommissionens gennemførelsesforordning (EU) 2017/1478 af 16. august 2017 om ændring af bilag I til forordning (EF) nr. 1439/95, bilag III til forordning (EF) nr. 748/2008 og bilag III til gennemførelsesforordning (EU) nr. 593/2013 for så vidt angår den myndighed, der er beføjet til at udstede dokumenter og certifikater i Argentina

text:
               17.8.2017

               DA

               Den Europæiske Unions Tidende

               L 211/8

         KOMMISSIONENS GENNEMFØRELSESFORORDNING (EU) 2017/1478
   af 16. august 2017
   om ændring af bilag I til forordning (EF) nr. 1439/95, bilag III til forordning (EF) nr. 748/2008 og bilag III til gennemførelsesforordning (EU) nr. 593/2013 for så vidt angår den myndighed, der er beføjet til at udstede dokumenter og certifikater i Argentina
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1095/96 af 18. juni 1996 om iværksættelse af indrømmelserne i liste CXL, der blev udarbejdet efter afslutningen af forhandlingerne i forbindelse med artikel XXIV, stk. 6, i GATT (1),
   under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (2),
   under henvisning til Kommissionens forordning (EF) nr. 1439/95 af 26. juni 1995 om gennemførelsesbestemmelser til Rådets forordning (EØF) nr. 3013/89 for så vidt angår indførsel og udførsel af fåre- og gedekød (3), særlig artikel 12, stk. 2,
   under henvisning til Kommissionens forordning (EF) nr. 748/2008 af 30. juli 2008 om åbning og forvaltning af et toldkontingent for import af frosset mellemgulv af oksekød henhørende under KN-kode 0206 29 91 (4), særlig artikel 6, stk. 2,
   under henvisning til Kommissionens gennemførelsesforordning (EU) nr. 593/2013 af 21. juni 2013 om åbning og forvaltning af toldkontingenter for oksekød af høj kvalitet, fersk, kølet eller frosset, og for frosset bøffelkød (5), særlig artikel 7, stk. 2, og
   ud fra følgende betragtninger:

               (1)

               Bilag I til forordning (EF) nr. 1439/95 indeholder en fortegnelse over de myndigheder i eksportlande, der har beføjelse til at udstede oprindelsesdokumenter.

               (2)

               Bilag III til forordning (EF) nr. 748/2008 indeholder en fortegnelse over de organer i Argentina, der har beføjelse til at udstede ægthedscertifikater.

               (3)

               Bilag III til gennemførelsesordning (EU) nr. 593/2013 indeholder en fortegnelse over de organer i eksportlandene, der har beføjelse til at udstede ægthedscertifikater.

               (4)

               Argentina har meddelt Kommissionen, at det fra den 26. juni 2017 er det argentinske landbrugsministerium, der har beføjelse til at udstede oprindelsesdokumenter og ægthedscertifikater for oksekød, fårekød og gedekød med oprindelse i Argentina. Denne forordning bør derfor finde anvendelse fra nævnte dato.

               (5)

               Bilag I til forordning (EF) nr. 1439/95, bilag III til forordning (EF) nr. 748/2008 og bilag III til gennemførelsesforordning (EU) nr. 593/2013 bør derfor ændres.

               (6)

               Foranstaltningerne i denne forordning er i overensstemmelse med udtalelse fra Komitéen for den Fælles Markedsordning for Landbrugsprodukter —

         VEDTAGET DENNE FORORDNING:
   Artikel 1
   I bilag I til forordning (EF) nr. 1439/95 affattes punkt 1 således:

                  »1.

                  Argentina: Ministerio de Agroindustria«

   Artikel 2
   Bilag III til forordning (EF) nr. 748/2008 affattes således:
   »
         BILAG III

            Det argentinske organ, der har beføjelse til at udstede ægthedscertifikater

         Argentina: Ministerio de Agroindustria:
         for mellemgulv, der har oprindelse i Argentina, og som er specificeret i artikel 1, stk. 3, litra a).
      «
   Artikel 3
   I bilag III til gennemførelsesforordning (EU) nr. 593/2013 affattes første led således:

               »—

               MINISTERIO DE AGROINDUSTRIA:
               For kød med oprindelse i Argentina, der:

                           a)

                           svarer til definitionen i artikel 1, stk. 1, litra c)

                           b)

                           svarer til definitionen i artikel 2, litra a).«

         Artikel 4
   Denne forordning træder i kraft på tredjedagen efter offentliggørelsen i Den Europæiske Unions Tidende.
   Den anvendes fra den 26. juni 2017.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 16. august 2017.

            På Kommissionens vegne

         Jean-Claude JUNCKER

            Formand

      (1)  EFT L 146 af 20.6.1996, s. 1.

      (2)  EUT L 347 af 20.12.2013, s. 671.

      (3)  EFT L 143 af 27.6.1995, s. 7.

      (4)  EUT L 202 af 31.7.2008, s. 28.

      (5)  EUT L 170 af 22.6.2013, s. 32.


title: Kommissionens gennemførelsesforordning (EU) 2017/1469 af 11. august 2017 om fastsættelse af et standardiseret præsentationsformat for dokumentet med oplysninger om forsikringsproduktet (EØS-relevant tekst. )

text:
               12.8.2017

               DA

               Den Europæiske Unions Tidende

               L 209/19

         KOMMISSIONENS GENNEMFØRELSESFORORDNING (EU) 2017/1469
   af 11. august 2017
   om fastsættelse af et standardiseret præsentationsformat for dokumentet med oplysninger om forsikringsproduktet
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets direktiv (EU) 2016/97 af 20. januar 2016 om forsikringsdistribution (1), særlig artikel 20, stk. 9, og
   ud fra følgende betragtninger:

               (1)

               Ved direktiv (EU) 2016/97 pålægges det producenter af skadesforsikringsprodukter som opført på listen i bilag I til Europa-Parlamentets og Rådets direktiv 2009/138/EF (2) at udarbejde et standardiseret dokument med oplysninger om forsikringsproduktet med det formål at give kunderne de nødvendige oplysninger om skadesforsikringsprodukter som opført på listen i bilag I til direktiv 2009/138/EF, således at kunden kan træffe en informeret beslutning.

               (2)

               I artikel 20, stk. 8, i direktiv (EU) 2016/97 præciseres det nærmere, hvilke oplysninger dokumentet med oplysninger om forsikringsproduktet skal indeholde.

               (3)

               For at gøre det lettere for kunderne at læse, forstå og sammenligne oplysninger om forsikringsprodukter bør der ved præsentation af de oplysninger, der er omhandlet i artikel 20, stk. 8, i direktiv (EU) 2016/97, i det standardiserede dokument med oplysninger om forsikringsproduktet, der er omhandlet i artikel 20, stk. 5, i det pågældende direktiv, anvendes et fælles design, en fælles struktur og et fælles format, herunder ved brug af ikoner eller symboler. Foran oplysninger om eventuelle tillægsforsikringer eller eventuel frivillig forsikringsdækning bør der desuden ikke anbringes flueben, krydser eller udråbstegn, og de oplysninger, der skal indgå i dokumentet med oplysninger om forsikringsproduktet, bør normalt fylde to A4-sider på papir, men bør under ingen omstændigheder fylde mere end tre A4-sider på papir.

               (4)

               Denne forordning er baseret på det udkast til gennemførelsesmæssige tekniske standarder, som Den Europæiske Tilsynsmyndighed for Forsikrings- og Arbejdsmarkedspensionsordninger (EIOPA) har forelagt Kommissionen.

               (5)

               I overensstemmelse med artikel 20, stk. 9, i direktiv (EU) 2016/97 har EIOPA gennemført forbrugerundersøgelser vedrørende det standardiserede dokument med oplysninger om forsikringsproduktet og hørt de nationale myndigheder. EIOPA har endvidere afholdt åbne offentlige høringer om det udkast til gennemførelsesmæssige tekniske standarder, som ligger til grund for denne forordning, analyseret de potentielle omkostninger og fordele samt anmodet interessentgruppen for forsikrings- og genforsikringsordninger, der er nedsat i henhold artikel 37 i Europa-Parlamentets og Rådets forordning (EU) nr. 1094/2010, om en udtalelse (3) —

         VEDTAGET DENNE FORORDNING:
   Artikel 1
   Producentens navn og selskabets logo
   1.   Navnet på producenten af ansvarsforsikringsproduktet, den medlemsstat, hvor den pågældende producent er registreret, producentens retlige status, og — hvis det er relevant — producentens godkendelsesnummer, skal anføres umiddelbart efter titlen »dokument med oplysninger om forsikringsproduktet« øverst på første side.
   2.   Producenten kan indsætte selskabets logo til højre for titlen.
   Artikel 2
   Henvisning til fuldstændige prækontraktlige og kontraktlige oplysninger
   Dokumentet med oplysninger om forsikringsproduktet skal indeholde en tydelig meddelelse om, at fuldstændige prækontraktlige og kontraktlige oplysninger om ansvarsforsikringsproduktet gives til kunden i andre dokumenter. Den pågældende meddelelse anbringes umiddelbart under navnet på producenten af ansvarsforsikringsproduktet.
   Artikel 3
   Længde
   Dokumentet med oplysninger om forsikringsproduktet skal fylde to A4-sider på papir, når det er printet. Hvis der er behov for mere plads, kan dokumentet med oplysninger om forsikringsproduktet undtagelsesvis fylde maksimalt tre A4-sider på papir, når det er printet. Hvis producenten anvender tre A4-sider på papir, skal den pågældende efter anmodning fra den kompetente myndighed kunne godtgøre, at der var behov for mere plads.
   Artikel 4
   Præsentation og opstilling
   1.   De oplysninger i dokumentet med oplysninger om forsikringsproduktet, der er opført på listen i artikel 20, stk. 8, i direktiv (EU) 2016/97, skal præsenteres i forskellige afsnit og i overensstemmelse med den struktur, det layout, de overskrifter og i den rækkefølge, der fremgår af det standardiserede præsentationsformat i bilaget til denne forordning, med brug af en skriftstørrelse med en x-højde på mindst 1,2 mm.
   2.   De enkelte afsnit kan være af forskellig længde afhængigt af den mængde oplysninger, der skal indgå i hvert afsnit. Foran oplysninger om tillægsforsikringer eller frivillig forsikringsdækning må der ikke anbringes flueben, krydser eller udråbstegn.
   3.   Hvis dokumentet med oplysninger om forsikringsproduktet præsenteres ved brug af et andet varigt medium end papir, kan størrelsen af komponenterne i layoutet ændres, forudsat at layoutet, overskrifterne og rækkefølgen i det standardiserede præsentationsformat samt de forskellige elementers relative fremtrædende placering og størrelse, bibeholdes.
   4.   Hvis dimensionerne af et andet varigt medie end papir er sådan, at det ikke er muligt at anvende et layout med to kolonner, kan der anvendes en præsentation med en enkelt kolonne, forudsat at afsnittene optræder i nedenstående rækkefølge:

               a)

               »Hvilken form for forsikring er der tale om?«

               b)

               »Hvad dækker den?«

               c)

               »Hvad dækker den ikke?«

               d)

               »Er der nogen begrænsninger af dækningen?«

               e)

               »Hvor er jeg dækket?«

               f)

               »Hvilke forpligtelser har jeg?«

               g)

               »Hvornår og hvordan betaler jeg?«

               h)

               »Hvornår går dækningen fra og til?«

               i)

               »Hvordan opsiger jeg aftalen?«.

         5.   Det er tilladt at anvende digitale værktøjer, herunder lagdeling og pop-ups, forudsat at alle de oplysninger, der er omhandlet i artikel 20, stk. 8, i direktiv (EU) 2016/97, angives i selve dokumentet med oplysninger om forsikringsproduktet, og at brugen af sådanne værktøjer ikke fjerner forbrugerens opmærksomhed for indholdet i hoveddokumentet.
   Oplysninger, som formidles via lagdeling og pop-ups, må ikke omfatte markedsførings- og reklamemateriale.
   Artikel 5
   Almindeligt sprog
   Dokumentet med oplysninger om forsikringsproduktet skal udfærdiges i almindeligt sprog, som letter forbrugerens forståelse af indholdet i det pågældende dokument, og skal fokusere på vigtige oplysninger, som forbrugeren har brug for til at kunne træffe en informeret beslutning. Fagjargon bør undgås.
   Artikel 6
   Overskrifter og oplysninger under overskrifter
   1.   Afsnittene i dokumentet med oplysninger om forsikringsproduktet skal have følgende overskrifter med følgende oplysninger nedenunder:

               a)

               oplysningerne om, hvilken form for forsikring der er tale om, jf. artikel 20, stk. 8, litra a), i direktiv (EU) 2016/97, skal angives under overskriften »Hvilken form for forsikring er der tale om?«, øverst i dokumentet

               b)

               oplysningerne om de vigtigste forsikrede risici, jf. artikel 20, stk. 8, litra b), i direktiv (EU) 2016/97, skal angives under overskriften »Hvad dækker den?« Foran hver af de oplysninger, der er opført på listen i dette afsnit, skal der være anbragt et grønt flueben

               c)

               oplysningerne om den forsikrede sum, jf. artikel 20, stk. 8, litra b), i direktiv (EU) 2016/97, skal angives under overskriften »Hvad dækker den?«

               d)

               oplysningerne om det geografiske anvendelsesområde, jf. artikel 20, stk. 8, litra b), i direktiv (EU) 2016/97, skal — hvis det er relevant — angives under overskriften »Hvor er jeg dækket?«. Foran hver af de oplysninger, der er opført på listen i dette afsnit, skal der være anbragt et blåt flueben

               e)

               oplysningerne om en sammenfatning af de ikke-medtagne risici, jf. artikel 20, stk. 8, litra b), i direktiv (EU) 2016/97, skal angives under overskriften »Hvad dækker den ikke?«. Foran hver af de oplysninger, der er opført på listen i dette afsnit, skal der være anbragt et rødt kryds

               f)

               oplysningerne om de vigtigste undtagelser, jf. artikel 20, stk. 8, litra d), i direktiv (EU) 2016/97, skal angives under overskriften »Er der nogen begrænsninger af dækningen?«. Foran hver af de oplysninger, der er opført på listen i dette afsnit, skal der være anbragt et orange udråbstegn

               g)

               oplysningerne om de relevante forpligtelser, jf. artikel 20, stk. 8, litra e), f) og g), i direktiv (EU) 2016/97, skal angives under overskriften »Hvilke forpligtelser har jeg?«

               h)

               oplysningerne om, hvordan og over hvor lang tid indbetalingerne skal ske, jf. artikel 20, stk. 8, litra c), i direktiv (EU) 2016/97, skal angives under overskriften »Hvornår og hvordan betaler jeg?«

               i)

               oplysningerne om aftalens varighed, jf. artikel 20, stk. 8, litra h), i direktiv (EU) 2016/97, skal angives under overskriften »Hvornår går dækningen fra og til?«

               j)

               oplysningerne om betingelserne for opsigelse af aftalen, jf. artikel 20, stk. 8, litra i), i direktiv (EU) 2016/97, skal angives under overskriften »Hvordan opsiger jeg aftalen?«.

         2.   Det er tilladt at anvende underoverskrifter, hvis det er nødvendigt.
   Artikel 7
   Brug af ikoner
   1.   Foran de enkelte afsnit anbringes der endvidere ikoner, som visualiserer indholdet i de respektive overskrifter på følgende måde:

               a)

               foran oplysningerne om de vigtigste forsikrede risici, jf. artikel 20, stk. 8, litra b), i direktiv (EU) 2016/97, anbringes der et ikon med en paraply, som er hvid på grøn baggrund eller grøn på hvid baggrund

               b)

               foran oplysningerne om forsikringsdækningens geografiske anvendelsesområde, jf. artikel 20, stk. 8, litra b), i direktiv (EU) 2016/97, anbringes der et ikon med en jordklode, som er hvid på blå baggrund eller blå på hvid baggrund

               c)

               foran oplysningerne om de ikke-medtagne risici, jf. artikel 20, stk. 8, litra b), i direktiv (EU) 2016/97, anbringes der et symbol med et kryds inden i en trekant, som er hvidt på rød baggrund eller rødt på hvid baggrund

               d)

               foran oplysningerne om de vigtigste undtagelser, jf. artikel 20, stk. 8, litra d), i direktiv (EU) 2016/97, anbringes der et symbol med et udråbstegn inden i en trekant, som er hvidt på orange baggrund eller orange på hvid baggrund

               e)

               foran oplysningerne om forpligtelserne ved aftalens begyndelse, i løbet af aftalens varighed og, i tilfælde af at der indgives en skadesanmeldelse, jf. artikel 20, stk. 8, litra e), f) og g), i direktiv (EU) 2016/97, anbringes der et ikon med et håndtryk, som er hvidt på grøn baggrund eller grønt på hvid baggrund

               f)

               foran oplysningerne om, hvordan og over hvor lang tid indbetalingerne skal ske, jf. artikel 20, stk. 8, litra c), i direktiv (EU) 2016/97, anbringes der et ikon med mønter, som er hvide på gul baggrund eller gule på hvid baggrund

               g)

               foran oplysningerne om aftalens varighed, jf. artikel 20, stk. 8, litra h), i direktiv (EU) 2016/97, anbringes der et ikon med et timeglas, som er hvidt på blå baggrund eller blåt på hvid baggrund

               h)

               foran oplysningerne om betingelserne for opsigelse af aftalen, jf. artikel 20, stk. 8, litra i), i direktiv (EU) 2016/97, anbringes der et ikon med en hånd med åben håndflade på et skjold, som er hvidt på sort baggrund eller sort på hvid baggrund.

         2.   Alle ikonerne skal fremstå således, at de er i overensstemmelse med det standardiserede præsentationsformat i bilaget.
   3.   De ikoner, der er omhandlet i stk. 1 og 2, kan præsenteres i sort og hvidt, hvis dokumentet med oplysninger om forsikringsproduktet printes eller fotokopieres i sort og hvidt.
   Artikel 8
   Ikrafttræden
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 11. august 2017.

            På Kommissionens vegne

         Jean-Claude JUNCKER

            Formand

      (1)  EUT L 26 af 2.2.2016, s. 19.

      (2)  Europa-Parlamentets og Rådets direktiv 2009/138/EF af 25. november 2009 om adgang til og udøvelse af forsikrings- og genforsikringsvirksomhed (Solvens II) (EUT L 335 af 17.12.2009, s. 1)

      (3)  Europa-Parlamentets og Rådets forordning (EU) nr. 1094/2010 af 24. november 2010 om oprettelse af en europæisk tilsynsmyndighed (Den Europæiske Tilsynsmyndighed for Forsikrings- og Arbejdsmarkedspensionsordninger), om ændring af afgørelse nr. 716/2009/EF og om ophævelse af Kommissionens afgørelse 2009/79/EF (EUT L 331 af 15.12.2010, s. 48).

      BILAG


title: Kommissionens gennemførelsesforordning (EU) nr. 670/2011 af 12. juli 2011 om ændring af forordning (EF) nr. 607/2009 om gennemførelsesbestemmelser til Rådets forordning (EF) nr. 479/2008 for så vidt angår beskyttede oprindelsesbetegnelser og beskyttede geografiske betegnelser, traditionelle benævnelser og mærkning og præsentation af visse vinavlsprodukter

text:
               13.7.2011

               DA

               Den Europæiske Unions Tidende

               L 183/6

         KOMMISSIONENS GENNEMFØRELSESFORORDNING (EU) Nr. 670/2011
   af 12. juli 2011
   om ændring af forordning (EF) nr. 607/2009 om gennemførelsesbestemmelser til Rådets forordning (EF) nr. 479/2008 for så vidt angår beskyttede oprindelsesbetegnelser og beskyttede geografiske betegnelser, traditionelle benævnelser og mærkning og præsentation af visse vinavlsprodukter
   EUROPA–KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1), særlig artikel 121, stk. 1, litra k), l) og m), og artikel 203b, sammenholdt med artikel 4, og
   ud fra følgende betragtninger:

               (1)

               Ved Kommissionens forordning (EF) nr. 792/2009 af 31. august 2009 om gennemførelsesbestemmelser for medlemsstaternes formidling til Kommissionen af oplysninger og dokumenter som led i gennemførelsen af de fælles markedsordninger, ordningen med direkte betalinger, fremme af landbrugsprodukter og ordningerne for fjernområderne og øerne i Det Ægæiske Hav (2) fastsættes der fælles regler for, hvordan medlemsstaternes myndigheder skal sende oplysninger og dokumenter til Kommissionen. Disse regler omhandler især medlemsstaternes forpligtelse til at anvende de informationssystemer, som Kommissionen har stillet til deres rådighed, og valideringen af adgangsrettighederne for de myndigheder eller enkeltpersoner, der er bemyndiget til at sende meddelelser. Desuden fastsættes der i forordningen fælles principper for informationssystemerne, således at de kan garantere dokumenternes ægthed, integritet og læsbarhed på længere sigt, og der fastsættes bestemmelser om beskyttelse af personoplysninger.

               (2)

               Kommissionen har som led i sin interne arbejdsgang og sine forbindelser med de myndigheder, der er ansvarlige for at forvalte beskyttede oprindelsesbetegnelser, beskyttede geografiske betegnelser og traditionelle benævnelser, i henhold til afsnit II, kapitel I, afdeling I, i forordning (EF) nr. 1234/2007 udviklet et informationssystem, der kan bruges til elektronisk forvaltning af de dokumenter og procedurer, der kræves i henhold til forordning (EF) nr. 1234/2007 og Kommissionens forordning (EF) nr. 607/2009 af 14. juli 2009 om gennemførelsesbestemmelser til Rådets forordning (EF) nr. 479/2008 for så vidt angår beskyttede oprindelsesbetegnelser og beskyttede geografiske betegnelser, traditionelle benævnelser og mærkning og præsentation af visse vinavlsprodukter (3), både i samarbejde med medlemsstaternes og tredjelandes myndigheder og med erhvervsorganisationer og fysiske eller juridiske personer, der har en søgsmålsinteresse inden for rammerne af disse regler.

               (3)

               Dette system anses for i overensstemmelse med forordning (EF) nr. 792/2009 eller ved tilsvarende anvendelse af de principper, der er fastsat deri, at kunne bruges til at sende meddelelser, der er omhandlet i forordning (EF) nr. 607/2009, navnlig hvad angår de procedurer, som gælder for beskyttelse af geografiske betegnelser, oprindelsesbetegnelser og traditionelle benævnelser, og den database over de pågældende betegnelser og benævnelser og de registre, der skal føres i forbindelse med beskyttelse af disse betegnelser og benævnelser.

               (4)

               Desuden kan Kommissionens eksisterende operationelle informationssystemer til fremsendelse af oplysninger om de myndigheder og organer, der er ansvarlige for den kontrol, der skal føres som led i den fælles landbrugspolitik, også bruges til at nå de særlige mål på det område, som vedrører geografiske betegnelser, oprindelsesbetegnelser og traditionelle benævnelser. Disse systemer bør indrettes således, at de kan bruges til at sende oplysninger om de myndigheder, der står for at behandle ansøgninger om beskyttelse af betegnelser og benævnelser i medlemsstaterne eller i tredjelande, og til at sende oplysninger om de myndigheder, der er ansvarlige for certificeringen af vin, som ikke er omfattet af en beskyttet oprindelsesbetegnelse eller en beskyttet geografisk betegnelse.

               (5)

               For at opnå en effektiv forvaltning og under hensyn til erfaringen med at anvende Kommissionens informationssystemer bør der i overensstemmelse med forordning (EF) nr. 792/2009 gennemføres en forenkling af de meddelelser og en forbedring af forvaltningen og udleveringen af de oplysninger, som skal gives i henhold til forordning (EF) nr. 607/2009. Med henblik herpå bør medlemsstaterne for at give medlemsstaternes myndigheder mulighed for at få kendskab til de love og administrative bestemmelser, der er indført på nationalt plan i henhold til artikel 118z, stk. 2, og artikel 120a i forordning (EF) nr. 1234/2007, og forenkle og fremme kontrollen og samarbejdet mellem medlemsstaterne, jf. Kommissionens forordning (EF) nr. 555/2008 (4), opfordres til at sende Kommissionen oplysninger, der er af særlig interesse i forbindelse med certificeringen af produkter, og det bør fastsættes, at Kommissionen skal udlevere disse oplysninger til myndighederne og offentligheden, hvis de er nyttige for forbrugerne.

               (6)

               Af klarhedshensyn og for at reducere de administrative omkostninger bør det desuden fastsættes, hvad nogle af de meddelelser, der er omhandlet i forordning (EF) nr. 607/2009, skal indeholde, og procedurerne bør forenkles.

               (7)

               Det er vanskeligt at fortolke de overgangsforanstaltninger, der er vedtaget for at lette overgangen fra bestemmelserne i forordning (EF) nr. 1493/1999 (5) og Rådets forordning (EF) nr. 479/2008 (6) til bestemmelserne i forordning (EF) nr. 1234/2007, når det gælder procedurernes rækkevidde og varighed. Det bør desuden præciseres, hvilken rækkevidde bestemmelserne i artikel 118s i forordning (EF) nr. 1234/2007 har i forbindelse med bestemmelserne i artikel 118q med hensyn til, hvilken type ændringer, der er omfattet, referenceperioderne og overgangsperiodens længde.

               (8)

               Forordning (EF) nr. 607/2009 bør derfor ændres i overensstemmelse hermed.

               (9)

               Foranstaltningerne i denne forordning er i overensstemmelse med udtalelse fra Forvaltningskomitéen for den Fælles Markedsordning for Landbrugsprodukter —

         VEDTAGET DENNE FORORDNING:
   Artikel 1
   I forordning (EF) nr. 607/2009 foretages følgende ændringer:

               1)

               Artikel 3 affattes således:
               »Artikel 3
               Ansøgning om beskyttelse
               En ansøgning om beskyttelse af en oprindelsesbetegnelse eller en geografisk betegnelse består af de dokumenter, der kræves i henhold til artikel 118c og 118d i forordning (EF) nr. 1234/2007, og produktspecifikationen og enhedsdokumentet.
               Ansøgningen og enhedsdokumentet sendes til Kommissionen i henhold til artikel 70a, stk. 1, i nærværende forordning.«

               2)

               Artikel 9 affattes således:
               »Artikel 9
               Indgivelse af ansøgning
               1.   En ansøgning betragtes som indgivet til Kommissionen på den dato, Kommissionen har modtaget ansøgningen.
               2.   Kommissionen anerkender modtagelsen af ansøgningen over for medlemsstatens eller tredjelandets myndigheder eller ansøgeren, der er etableret i det pågældende tredjeland, og påfører ansøgningen et journalnummer.
               Kvitteringen for modtagelsen skal mindst indeholde følgende oplysninger:

                           a)

                           journalnummer

                           b)

                           den betegnelse, der skal registreres

                           c)

                           dato for ansøgningens modtagelse.«

               3)

               Artikel 11 affattes således:
               »Artikel 11
               Ansøgningens antagelighed
               1.   En ansøgning kan antages, hvis enhedsdokumentet er behørigt udfyldt, og støttedokumenterne er vedlagt. Enhedsdokumentet betragtes som behørigt udfyldt, hvis alle de rubrikker, som det er obligatorisk at udfylde ifølge de informationssystemer, der er omhandlet i artikel 70a, er udfyldt.
               I så fald anses ansøgningen for at kunne antages på den dato, Kommissionen har modtaget den. Ansøgeren underrettes herom.
               Datoen offentliggøres.
               2.   Er ansøgningen ikke udfyldt eller kun delvis udfyldt, eller er de støttedokumenter, der er nævnt i stk. 1, ikke fremlagt samtidig med ansøgningen, eller mangler nogle af dem, kan ansøgningen ikke antages.
               3.   Kan ansøgningen ikke antages, underrettes medlemsstatens eller tredjelandets myndigheder eller ansøgeren, der er etableret i det pågældende tredjeland, om grundene til, at ansøgningen ikke kan antages, og at det er op til dem at indgive en ny behørigt udfyldt ansøgning.«

               4)

               Artikel 12, stk. 1, affattes således:
               »1.   Opfylder en ansøgning, der kan antages, ikke kravene i artikel 118b og 118c i forordning (EF) nr. 1234/2007, underretter Kommissionen medlemsstatens eller tredjelandets myndigheder eller ansøgeren, der er etableret i det pågældende tredjeland, om grundene til afvisningen og giver dem en frist på mindst to måneder til at trække ansøgningen tilbage eller ændre den eller fremsætte deres bemærkninger.«

               5)

               Artikel 14 affattes således:
               »Artikel 14
               Indsigelser i henhold til EU-proceduren
               1.   Indsigelser som nævnt i artikel 118h i forordning (EF) nr. 1234/2007 sendes i henhold til artikel 70a, stk. 1, i nærværende forordning. En indsigelse betragtes som indgivet til Kommissionen på den dato, Kommissionen har modtaget indsigelsen. Denne dato meddeles de myndigheder og personer, som berøres af nærværende forordning.
               2.   Kommissionen anerkender modtagelsen af indsigelsen og påfører den et journalnummer.
               Kvitteringen for modtagelsen skal mindst indeholde følgende oplysninger:

                           a)

                           journalnummer

                           b)

                           dato for indsigelsens modtagelse.«

               6)

               Artikel 18 affattes således:
               »Artikel 18
               Register
               1.   Kommissionen opretter og ajourfører i henhold til artikel 118n i forordning (EF) nr. 1234/2007 et »register over beskyttede oprindelsesbetegnelser og beskyttede geografiske betegnelser«, i det følgende benævnt »registret«. Det oprettes i den elektroniske database »E-Bacchus« på grundlag af afgørelser om beskyttelse af de pågældende betegnelser.
               2.   En oprindelsesbetegnelse eller en geografisk betegnelse, der er godkendt, optages i registret.
               Når det drejer sig om betegnelser, der er registreret i henhold til artikel 118s, stk. 1, i forordning (EF) nr. 1234/2007, indfører Kommissionen de oplysninger, der er fastsat i nærværende artikels stk. 3, i registret.
               3.   Kommissionen indfører følgende oplysninger i registret:

                           a)

                           den beskyttede betegnelse

                           b)

                           journalnummer

                           c)

                           at betegnelsen er beskyttet enten som geografisk betegnelse eller som oprindelsesbetegnelse

                           d)

                           oprindelseslandets eller –landenes navn

                           e)

                           registreringsdato

                           f)

                           henvisning til den retsakt, der beskytter betegnelsen

                           g)

                           henvisning til enhedsdokumentet.

                     4.   Registeret skal være offentligt tilgængeligt.«

               7)

               Artikel 20, stk. 1, 2 og 3, affattes således:
               »1.   En ansøgning om godkendelse af en ændring af en beskyttet oprindelsesbetegnelses eller en beskyttet geografisk betegnelses produktspecifikation fra en ansøger, jf. artikel 118e i forordning (EF) nr. 1234/2007, sendes i henhold til artikel 70a, stk. 1, i nærværende forordning.
               2.   En ansøgning om godkendelse af en ændring af produktspecifikationen i henhold til artikel 118q, stk. 1, i forordning (EF) nr. 1234/2007, kan antages, hvis de oplysninger, der kræves i henhold til artikel 118c, stk. 2, i nævnte forordning, og den behørigt udfyldte ansøgning er sendt til Kommissionen.
               3.   Ved anvendelsen af artikel 118q, stk. 2, første punktum, i forordning (EF) nr. 1234/2007 finder artikel 9 til 18 i nærværende forordning tilsvarende anvendelse.«

               8)

               Artikel 21 affattes således:
               »Artikel 21
               Anmodning om annullering
               1.   En annulleringsanmodning, der indgives i henhold til artikel 118r i forordning (EF) nr. 1234/2007, sendes i henhold til artikel 70a, stk. 1, i nærværende forordning. En annulleringsanmodning betragtes som indgivet til Kommissionen på den dato, Kommissionen har modtaget anmodningen. Datoen offentliggøres.
               2.   Kommissionen anerkender modtagelsen af anmodningen og påfører den et journalnummer.
               Kvitteringen for modtagelsen skal mindst indeholde følgende oplysninger:

                           a)

                           journalnummer

                           b)

                           dato for anmodningens modtagelse.

                     3.   Stk. 1 og 2 gælder ikke, hvis Kommissionen tager initiativ til annulleringen.«

               9)

               I artikel 22 indsættes som stk. 5:
               »5.   De meddelelser til Kommissionen, der er omhandlet i stk. 3, sendes i henhold til artikel 70a, stk. 1.«

               10)

               I artikel 23, stk. 1, indsættes som tredje afsnit:
               »De meddelelser til Kommissionen, der er omhandlet i første og andet afsnit, sendes i henhold til artikel 70a, stk. 1.«

               11)

               Artikel 28, stk. 1, andet afsnit, affattes således:
               »Anmodningen sendes i henhold til artikel 70a, stk. 1. Omdannelsesanmodningen betragtes som indgivet til Kommissionen på den dato, Kommissionen har modtaget anmodningen.«

               12)

               Artikel 30 affattes således:
               »Artikel 30
               Ansøgning om beskyttelse
               1.   Ansøgningen om beskyttelse af en traditionel benævnelse sendes af medlemsstaternes eller tredjelandenes myndigheder eller af repræsentative erhvervsorganisationer i henhold til artikel 70a, stk. 1. Den vedlægges medlemsstatens lovgivning eller de regler, der gælder for vinproducenter i tredjelandene, og som vedrører anvendelsen af den pågældende benævnelse, og en henvisning til denne lovgivning eller disse regler.
               2.   Indgiver en repræsentativ erhvervsorganisation, der er etableret i et tredjeland, en ansøgning, sender den i henhold til artikel 70a, stk. 1, Kommissionen oplysninger om erhvervsorganisationen og en medlemsliste. Kommissionen offentliggør disse oplysninger.«

               13)

               Artikel 33 affattes således:
               »Artikel 33
               Indgivelse af ansøgning
               1.   En ansøgning betragtes som indgivet til Kommissionen på den dato, Kommissionen har modtaget ansøgningen.
               2.   Kommissionen anerkender modtagelsen af ansøgningen over for medlemsstatens eller tredjelandets myndigheder eller ansøgeren, der er etableret i det pågældende tredjeland, og påfører ansøgningen et journalnummer.
               Kvitteringen for modtagelsen skal mindst indeholde følgende oplysninger:

                           a)

                           journalnummer

                           b)

                           den traditionelle benævnelse

                           c)

                           dato for ansøgningens modtagelse.«

               14)

               Artikel 34 affattes således:
               »Artikel 34
               Antagelighed
               1.   En ansøgning kan antages, hvis ansøgningen er behørigt udfyldt og vedlagt den dokumentation, der kræves i henhold til artikel 30. Ansøgningen betragtes som behørigt udfyldt, hvis alle de rubrikker, som det er obligatorisk at udfylde ifølge de informationssystemer, der er omhandlet i artikel 70a, er udfyldt.
               I så fald anses ansøgningen for at kunne antages på den dato, Kommissionen har modtaget den. Ansøgeren underrettes herom.
               Datoen offentliggøres.
               2.   Er ansøgningen ikke udfyldt eller kun delvis udfyldt, eller er de dokumenter, der er nævnt i stk. 1, ikke fremlagt samtidig med ansøgningen, eller mangler nogle af dem, kan ansøgningen ikke antages.
               3.   Kan ansøgningen ikke antages, underrettes medlemsstatens eller tredjelandets myndigheder eller ansøgeren, der er etableret i det pågældende tredjeland, om grundene til, at ansøgningen ikke kan antages, og at det er op til dem at indgive en ny behørigt udfyldt ansøgning.«

               15)

               Artikel 37, stk. 2 og 3, affattes således:
               »2.   Indsigelsen sendes i henhold til artikel 70a, stk. 1. En indsigelse betragtes som indgivet til Kommissionen på den dato, Kommissionen har modtaget indsigelsen.
               3.   Kommissionen anerkender modtagelsen af indsigelsen og påfører den et journalnummer.
               Kvitteringen for modtagelsen skal mindst indeholde følgende oplysninger:

                           a)

                           journalnummer

                           b)

                           dato for indsigelsens modtagelse.«

               16)

               Artikel 40 affattes således:
               »Artikel 40
               Generel beskyttelse
               1.   Opfylder en traditionel benævnelse, som der ansøges om beskyttelse af, betingelserne i artikel 118u, stk. 1, i forordning (EF) nr. 1234/2007 og artikel 31 og 35 i nærværende forordning, og afvises den ikke i henhold til artikel 36, 38 og 39 i nærværende forordning, registreres og defineres den traditionelle benævnelse i den elektroniske database »E-Bacchus« i overensstemmelse med artikel 118u, stk. 2, i forordning (EF) nr. 1234/2007 på grundlag af de oplysninger, der er sendt til Kommissionen i henhold til artikel 70a, stk. 1, i nærværende forordning, med angivelse af følgende:

                           a)

                           det sprog, der er nævnt i artikel 31, stk. 1

                           b)

                           den eller de kategorier af vinavlsprodukter, der er omfattet af beskyttelsen

                           c)

                           en henvisning til medlemsstatens eller tredjelandets nationale lovgivning, som den traditionelle benævnelse er defineret og reguleret i, eller til de regler, der gælder for vinproducenter i tredjelandene, herunder de regler, der er fastsat af repræsentative erhvervsorganisationer, hvis der ikke er nogen national lovgivning i disse tredjelande

                           d)

                           et resumé af definitionen eller anvendelsesbetingelserne

                           e)

                           oprindelseslandets eller –landenes navn

                           f)

                           dato for registrering i den elektroniske database »E-Bacchus«.

                     2.   De traditionelle benævnelser, der er registreret i den elektroniske database »E-Bacchus«, er kun beskyttet på det sprog og for de kategorier af vinavlsprodukter, som er anført i ansøgningen, mod:

                           a)

                           ethvert misbrug, selv hvis den beskyttede benævnelse er ledsaget af udtryk som fx »art«, »type«, »metode«, »manér«, »efterligning«, »smag«, »lignende« eller tilsvarende udtryk

                           b)

                           enhver anden falsk eller vildledende angivelse af produktets art, kendetegn eller hovedegenskaber på pakningen eller emballagen, i reklamerne eller i dokumenterne for det pågældende produkt

                           c)

                           enhver anden praksis, som kan vildlede forbrugerne og navnlig give indtryk af, at vinen er berettiget til den beskyttede traditionelle benævnelse.

                     3.   De traditionelle benævnelser, der er registreret i den elektroniske database »E-Bacchus«, offentliggøres.«

               17)

               Artikel 42, stk. 1, tredje afsnit, affattes således:
               »Anvendelsen af en beskyttet enslydende benævnelse er kun tilladt, såfremt der i praksis tydeligt kan skelnes mellem den yngre beskyttede enslydende benævnelse og den traditionelle benævnelse, der er registreret i den elektroniske database »E-Bacchus«, idet de berørte producenter skal sikres en rimelig behandling, og forbrugerne ikke må vildledes.«

               18)

               Artikel 45 affattes således:
               »Artikel 45
               Anmodning om annullering
               1.   En medlemsstat, et tredjeland eller en fysisk eller juridisk person, der kan godtgøre at have en legitim interesse, kan indgive en behørigt begrundet anmodning om annullering til Kommissionen i henhold til artikel 70a, stk. 1. Anmodningen betragtes som indgivet til Kommissionen på den dato, Kommissionen har modtaget anmodningen. Datoen offentliggøres.
               2.   Kommissionen anerkender modtagelsen af anmodningen og påfører den et journalnummer.
               Kvitteringen for modtagelsen skal mindst indeholde følgende oplysninger:

                           a)

                           journalnummer

                           b)

                           dato for anmodningens modtagelse.

                     3.   Stk. 1 og 2 gælder ikke, hvis Kommissionen tager initiativ til annulleringen.«

               19)

               Artikel 47, stk. 5, affattes således:
               »5.   Når en annullering får virkning, sletter Kommissionen benævnelsen af listen i den elektroniske database »E-Bacchus«.«

               20)

               Artikel 63, stk. 1, affattes således:
               »1.   Medlemsstaterne udpeger den myndighed eller de myndigheder, der har ansvar for den certificering, som er nævnt i artikel 118z, stk. 2, litra a), i forordning (EF) nr. 1234/2007, i overensstemmelse med kriterierne i artikel 4 i Europa-Parlamentets og Rådets forordning (EF) nr. 882/2004 (7).
               Hver medlemsstat sender inden den 1. oktober 2011 Kommissionen følgende oplysninger og eventuelle ændringer heraf i henhold til artikel 70a, stk. 1, i nærværende forordning:

                           a)

                           navn og adresse på den instans eller de instanser, der har ansvar for anvendelsen af denne artikel, med angivelse af kontaktpunkter og e-mail-adresser

                           b)

                           eventuelt navn og adresse på alle de organer, som en ansvarlig instans har bemyndiget til at anvende denne artikel, med angivelse af kontaktpunkter og e-mail-adresser

                           c)

                           de foranstaltninger, der er truffet med henblik på anvendelsen af denne artikel, for så vidt disse foranstaltninger er af særlig interesse for det samarbejde mellem medlemsstaterne, der er omhandlet i forordning (EF) nr. 555/2008

                           d)

                           de druesorter til vinfremstilling, der er omfattet af anvendelsen af artikel 118z, stk. 2, og artikel 120a, i forordning (EF) nr. 1234/2007.

                     Kommissionen opstiller og ajourfører på grundlag af oplysningerne fra medlemsstaterne en liste over navne og adresser på de ansvarlige instanser og bemyndigede organer og over godkendte druesorter til vinfremstilling. Kommissionen offentliggør denne liste.

               21)

               I kapitel V indsættes som ny artikel 70a og 70b:
               »Artikel 70a
               Metode, der skal anvendes ved kommunikation mellem Kommissionen, medlemsstaterne, tredjelande og andre berørte parter
               1.   Når der henvises til dette stykke, sendes de dokumenter og oplysninger, der er nødvendige for anvendelsen af denne forordning, til Kommissionen efter følgende metode:

                           a)

                           når det gælder medlemsstaternes myndigheder, ved hjælp af det informationssystem, som Kommissionen har stillet til deres rådighed i henhold til forordning (EF) nr. 792/2009

                           b)

                           når det gælder tredjelandes myndigheder og repræsentative erhvervsorganisationer, og når det gælder fysiske eller juridiske personer, der har en legitim søgsmålsinteresse inden for rammerne af nærværende forordning, elektronisk ved hjælp af de metoder og formularer, som Kommissionen har stillet til deres rådighed og gjort tilgængelige på de betingelser, som er fastsat i bilag XVIII til nærværende forordning.
                           Meddelelsen kan dog sendes på papir ved hjælp af nævnte formularer.
                           Ansvaret for at indgive ansøgninger og for meddelelsernes indhold påhviler afhængigt af omstændighederne de myndigheder, som tredjelandene har udpeget, de repræsentative erhvervsorganisationer eller de berørte fysiske eller juridiske personer.

                     2.   Kommissionen sender og udleverer oplysninger til de myndigheder og personer, som er berørt af denne forordning, og eventuelt til offentligheden, ved hjælp af sine egne informationssystemer.
               De myndigheder og personer, som er berørt af denne forordning, kan henvende sig til Kommissionen, jf. bilag XIX, for at få oplysninger om de praktiske regler, der gælder for adgang til informationssystemerne og fremsendelsen og udleveringen af oplysninger.
               3.   Artikel 5, stk. 2, og artikel 6, 7 og 8 i forordning (EF) nr. 792/2009 finder tilsvarende anvendelse på den fremsendelse og udlevering af oplysninger, der er omhandlet i stk. 1, litra b), og stk. 2 i nærværende artikel.
               4.   Ved anvendelsen af stk. 1, litra b), tildeler de ansvarlige for informationssystemerne i Kommissionen adgangsrettigheder til informationssystemerne til tredjelandes myndigheder og repræsentative erhvervsorganisationer og til fysiske eller juridiske personer, der har en legitim søgsmålsinteresse inden for rammerne af nærværende forordning.
               De ansvarlige for informationssystemerne i Kommissionen validerer afhængigt af omstændighederne adgangsrettighederne på grundlag af følgende:

                           a)

                           oplysninger om de myndigheder, som tredjelandene har udpeget, inklusive deres kontaktpunkter og e-mail-adresser, som Kommissionen ligger inde med som led i internationale aftaler, eller som er meddelt Kommissionen i henhold til disse aftaler

                           b)

                           en officiel ansøgning fra et tredjeland med oplysninger om de myndigheder, som står for at sende de dokumenter og oplysninger, som er nødvendige for anvendelsen af stk. 1, litra b), og de pågældende myndigheders kontaktpunkter og e-mail-adresser

                           c)

                           en ansøgning fra en repræsentativ erhvervsorganisation i et tredjeland eller fra en fysisk eller juridisk person, der godtgør erhvervsorganisationens eller den fysiske eller juridiske persons identitet og legitime søgsmålsinteresse og angiver dens e-mail-adresse.

                     Når adgangsrettighederne er valideret, aktiveres de af de ansvarlige for informationssystemerne i Kommissionen.
               Artikel 70b
               Fremsendelse og udlevering af oplysninger om de myndigheder, der er ansvarlige for at behandle ansøgninger på nationalt plan
               1.   Inden den 1. oktober 2011 sender medlemsstaterne i henhold til artikel 70a, stk. 1, Kommissionen navn og adresse på den instans eller de instanser, der har ansvar for anvendelsen af artikel 118f, stk. 2, i forordning (EF) nr. 1234/2007, med angivelse af deres kontaktpunkter og e-mail-adresser, og eventuelle ændringer heraf.
               2.   Kommissionen opstiller og ajourfører en liste over navne og adresser på medlemsstaternes eller tredjelandes ansvarlige instanser på grundlag af oplysninger, som medlemsstaterne har sendt i henhold til stk. 1, eller som tredjelande har sendt i henhold til internationale aftaler indgået med EU. Kommissionen offentliggør denne liste.«

               22)

               Artikel 71, stk. 1 og 2, affattes således:
               »Artikel 71
               Vinbetegnelser, der er beskyttet i henhold til forordning (EF) nr. 1493/1999
               1.   Medlemsstaterne fremsender de dokumenter, der er nævnt i artikel 118s, stk. 2, i forordning (EF) nr. 1234/2007, i det følgende benævnt »dossieret«, og de ændringer af produktspecifikationen, der er omhandlet i artikel 73, stk. 1, litra c) og d), og stk. 2, i nærværende forordning, i henhold til artikel 70a, stk. 1, i nærværende forordning efter følgende regler og procedurer:

                           a)

                           Kommissionen anerkender modtagelsen af dossieret eller ændringen på den måde, der er beskrevet i artikel 9 i nærværende forordning.

                           b)

                           Dossieret eller ændringen anses for at kunne antages på den dato, Kommissionen har modtaget dossieret eller ændringen, på de betingelser, der er fastsat i artikel 11 i nærværende forordning, forudsat at Kommissionen har modtaget dem senest den 31. december 2011.

                           c)

                           Kommissionen bekræfter, at den pågældende oprindelsesbetegnelse eller geografiske betegnelse er optaget i registret i henhold til artikel 18 i nærværende forordning med eventuelle ændringer, og påfører dossieret et journalnummer.

                           d)

                           Kommissionen undersøger inden for de frister, der er fastsat i artikel 12, stk. 1, i nærværende forordning, om dossieret er gyldigt, eventuelt under hensyntagen til de ændringer, der er modtaget.

                     2.   Kommissionen kan træffe afgørelse om at annullere den pågældende oprindelsesbetegnelse eller geografiske betegnelse i henhold til artikel 118s, stk. 4, i forordning (EF) nr. 1234/2007 på grundlag af de dokumenter, den har til rådighed, jf. artikel 118s, stk. 2, i nævnte forordning.«

               23)

               Artikel 73 affattes således:
               »Artikel 73
               Overgangsbestemmelser
               1.   Proceduren i artikel 118s i forordning (EF) nr. 1234/2007 anvendes i følgende tilfælde:

                           a)

                           i forbindelse med vinbetegnelser, der er ansøgt om beskyttelse af som oprindelsesbetegnelse eller geografisk betegnelse i en medlemsstat, og som er godkendt af denne inden den 1. august 2009

                           b)

                           i forbindelse med vinbetegnelser, der er ansøgt om beskyttelse af som oprindelsesbetegnelse eller geografisk betegnelse i en medlemsstat inden den 1. august 2009, og som er godkendt af denne og videresendt til Kommissionen inden den 31. december 2011

                           c)

                           i forbindelse med ændringer af produktspecifikationer, der er forelagt en medlemsstat inden den 1. august 2009, og som er videresendt til Kommissionen inden den 31. december 2011

                           d)

                           i forbindelse med mindre ændringer af produktspecifikationer, der er forelagt en medlemsstat fra den 1. august 2009, og som er videresendt til Kommissionen inden den 31. december 2011.

                     2.   Proceduren i artikel 118q i forordning (EF) nr. 1234/2007 anvendes ikke i forbindelse med ændringer af en produktspecifikation, der er forelagt en medlemsstat fra den 1. august 2009, og som denne har videresendt til Kommissionen inden den 30. juni 2014, hvis formålet med disse ændringer udelukkende er at bringe den produktspecifikation, der er sendt til Kommissionen i henhold til artikel 118s, stk. 2, i forordning (EF) nr. 1234/2007, i overensstemmelse med artikel 118c i forordning (EF) nr. 1234/2007 og nærværende forordning.
               3.   Vin, der er bragt i omsætning eller mærket før den 31. december 2010, og som opfylder de bestemmelser, der gjaldt før den 1. august 2009, kan afsættes, indtil lagrene er opbrugt.«

               24)

               Bilag I til IX og XI og XII udgår.

               25)

               Teksten i bilag I og II til nærværende forordning indsættes som bilag XVIII og XIX.

         Artikel 2
   Denne forordning træder i kraft på tredjedagen efter offentliggørelsen i Den Europæiske Unions Tidende.
   Artikel 1, nr. 20, i nærværende forordning vedrørende artikel 63, stk. 1, i forordning (EF) nr. 607/2009 og artikel 1, nr. 21, i nærværende forordning vedrørende artikel 70b i forordning (EF) nr. 607/2009 anvendes fra den 1. september 2011.
   De meddelelser, som medlemsstaternes sender frivilligt ved hjælp af Kommissionens informationssystemer i henhold til forordning (EF) nr. 607/2009, som ændret ved artikel 1 i nærværende forordning, fra den 1. juni 2011, indtil nærværende forordning tages i anvendelse, anses for at være blevet sendt i henhold til forordning (EF) nr. 607/2009, før den blev ændret ved nærværende forordning.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 12. juli 2011.

            På Kommissionens vegne

         José Manuel BARROSO

            Formand

      (1)  EUT L 299 af 16.11.2007, s. 1.

      (2)  EUT L 228 af 1.9.2009, s. 3.

      (3)  EUT L 193 af 24.7.2009, s. 60.

      (4)  EUT L 170 af 30.6.2008, s. 1.

      (5)  EFT L 179 af 14.7.1999, s. 1.

      (6)  EUT L 148 af 6.6.2008, s. 1.

      (7)  EUT L 165 af 30.4.2004, s. 1.«

      BILAG I

            »BILAG XVIII

               Adgang til metoder og elektroniske formularer, jf. artikel 70a, stk. 1, litra b)

            Der er fri adgang til de metoder og elektroniske formularer, der er nævnt i artikel 70a, stk. 1, litra b), via den elektroniske database »E-Bacchus«, som Kommissionen har oprettet ved hjælp af sine informationssystemer:
            http://ec.europa.eu/agriculture/markets/wine/e-bacchus/«

      BILAG II

            »BILAG XIX

               Praktiske regler for fremsendelse og udlevering af oplysninger, jf. artikel 70a, stk. 2

            De myndigheder og personer, der er berørt af denne forordning, kan henvende sig til Kommissionen på følgende adresse for at få oplysninger om, hvilke praktiske regler der gælder for adgang til informationssystemerne og for meddelelser og udlevering af oplysninger:
            Funktionel mailboks: AGRI-CONTACT-EBACCHUS@ec.europa.eu«


title: Kommissionens gennemførelsesforordning (EU) 2017/45 af 10. januar 2017 om faste importværdier med henblik på fastsættelse af indgangsprisen for visse frugter og grøntsager

text:
               11.1.2017

               DA

               Den Europæiske Unions Tidende

               L 6/38

         KOMMISSIONENS GENNEMFØRELSESFORORDNING (EU) 2017/45
   af 10. januar 2017
   om faste importværdier med henblik på fastsættelse af indgangsprisen for visse frugter og grøntsager
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1),
   under henvisning til Kommissionens gennemførelsesforordning (EU) nr. 543/2011 af 7. juni 2011 om nærmere bestemmelser for anvendelsen af Rådets forordning (EF) nr. 1234/2007 for så vidt angår frugt og grøntsager og forarbejdede frugter og grøntsager (2), særlig artikel 136, stk. 1, og
   ud fra følgende betragtninger:

               (1)

               Ved gennemførelsesforordning (EU) nr. 543/2011 fastsættes der på basis af resultatet af de multilaterale handelsforhandlinger under Uruguayrunden kriterier for Kommissionens fastsættelse af faste importværdier for tredjelande for de produkter og perioder, der er anført i del A i bilag XVI til nævnte forordning.

               (2)

               Der beregnes hver arbejdsdag en fast importværdi i henhold til artikel 136, stk. 1, i gennemførelsesforordning (EU) nr. 543/2011 under hensyntagen til varierende daglige data. Derfor bør nærværende forordning træde i kraft på dagen for offentliggørelsen i Den Europæiske Unions Tidende —

         VEDTAGET DENNE FORORDNING:
   Artikel 1
   De faste importværdier som omhandlet i artikel 136 i gennemførelsesforordning (EU) nr. 543/2011 fastsættes i bilaget til nærværende forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 10. januar 2017.

            På Kommissionens vegne

            For formanden

         Jerzy PLEWA

            Generaldirektør

            Generaldirektoratet for Landbrug og Udvikling af Landdistrikter

      (1)  EUT L 347 af 20.12.2013, s. 671.

      (2)  EUT L 157 af 15.6.2011, s. 1.

      BILAG

         Faste importværdier med henblik på fastsættelse af indgangsprisen for visse frugter og grøntsager

                  (EUR/100 kg)

                  KN-kode

                  Tredjelandskode (1)

                  Fast importværdi

                  0702 00 00

                  IL

                  261,0

                  MA

                  110,4

                  SN

                  204,0

                  TR

                  102,4

                  ZZ

                  169,5

                  0707 00 05

                  MA

                  85,5

                  TR

                  213,8

                  ZZ

                  149,7

                  0709 91 00

                  EG

                  144,1

                  ZZ

                  144,1

                  0709 93 10

                  MA

                  238,8

                  TR

                  213,8

                  ZZ

                  226,3

                  0805 10 20

                  EG

                  42,5

                  IL

                  126,4

                  MA

                  55,6

                  TR

                  71,5

                  ZZ

                  74,0

                  0805 20 10

                  IL

                  166,4

                  MA

                  85,6

                  ZZ

                  126,0

                  0805 20 30 , 0805 20 50 , 0805 20 70 , 0805 20 90

                  IL

                  136,2

                  JM

                  125,6

                  TR

                  96,4

                  ZZ

                  119,4

                  0805 50 10

                  TR

                  71,8

                  ZZ

                  71,8

                  0808 10 80

                  CN

                  144,5

                  US

                  105,5

                  ZZ

                  125,0

                  0808 30 90

                  CL

                  282,6

                  CN

                  99,5

                  TR

                  133,1

                  ZZ

                  171,7

         (1)  Landefortegnelse fastsat ved Kommissionens forordning (EU) nr. 1106/2012 af 27. november 2012 om gennemførelse af Europa-Parlamentets og Rådets forordning (EF) nr. 471/2009 om fællesskabsstatistikker over varehandelen med tredjelande for så vidt angår ajourføring af den statistiske lande- og områdefortegnelse (EUT L 328 af 28.11.2012, s. 7). Koden »ZZ« = »anden oprindelse«.